**ТЕХНИЧКА СПЕЦИФИКАЦИЈА**

У складу са својим делокругом рада дефинисаним Законом о улагањима и Годишњим програмом рада Развојне агенције Србије за 2020. годину као и планираним активностима за 2021. годину, Наручилац расписује поступак јавне набавке за избор сарадника за пружање услуге промоције домаћих компанија и домаће привреде на иностраним тржиштима у циљу реализације Програма интернационализације привредних друштава и предузетника у 2021. години (у даљем тексту: Програм).

1. **ОПИС ПРОГРАМА**
	1. **Општи циљ**

Основни циљ овог програма је подршка интернационализацији привредних друштава и предузетника у циљу креирања услова за остваривање извозних послова, кроз презентацију производа и услуга, успостављање пословних контаката са привредним друштвима из иностранства, прикупљање информација о условима присуства на страним тржиштима и праћења актуелних трендова у секторима од посебне важности за домаћу привреду. Поред освајања нових тржишта и повећања присуства на постојећим тржиштима, циљ ове активности је брендирање Републике Србије као повољне инвестиционе и пословне дестинације, успостављање привредних веза са иностранством и интеграција домаћих привредних друштава у међународне ланце вредности.

Наручилац ће, ради већег и континуираног присуства српске привреде на иностраним тржиштима и побољшања имиџа Републике Србије у иностранству, кроз реализацију овог програма подржати домаће компаније да изађу на нова тржишта, повећају обим спољнотрговинске размене са иностранством, као и представити домаћу привреду, привредне потенцијале и услове за пословање у Републици Србији.

Програмом се финансирају активности у вези са организацијом националних штандова на међународним сајмовима у иностранству у које спадају: дизајн, изградња и опремање штанда, припрема заједничке сајамске брошуре, PR активности у земљи и иностранству као и све друге пратеће активности у вези са наступом домаћих привредних субјеката на националном штанду.

**1.2. Специфични циљеви Програма**

• Извоз производа корисника Програма на нова инострана тржишта;

• Повећање запослености код корисника Програма;

• Интеграција корисника Програма у међународне ланце вредности.

**1.3. Промоција домаћих компанија и домаће привреде на иностраним тржиштима**

Наручилац у оквиру свог делокруга рада континуирано ради на промоцији домаћих компанија, домаће привреде и инвестиционих потенцијала Републике Србије на сајмовима и догађајима у иностранству.

Ова активност је изузетно значајна за домаће привредне субјекте који на оваквим догађајима имају прилику успостављања директних контаката и налажења купаца и пословних партнера, као и да се информишу и едукују о новим трендовима и пословним праксама. Такође, како се на сајмовима окупљају сви значајни представници одређене индустрије, промоција земље, како извозних и инвестиционих потенцијала, у оквиру сајма, представља добру прилику за генерисање упита у вези са проналажењем добављача из Републике Србије као и упита потенцијалних инвеститора.

План сајмова за 2021. годину направљен је у складу са плановима и организацијом пословања Наручиоца и фокус је стављен на оне сајмове за које постоји највеће интересовање домаћих привредних субјеката, који се налазе у секторима у којима домаћи привредни субјекти показују значајан извозни потенцијал, који су у прошлости дали најзначајније резултате на пољу промоције извозних могућности Републике Србије и за које се процењује да ће највише допринети пословању извозника.

Имајући у виду значај напред наведених активности и циљеве прописане Програмом, Наручиоцу су потребне услуге сарадника који је специјализован за организацију промотивних активности и осмишљавање концепта за исте, са искуством у области креативног осмишљавања догађаја.

1. **ОПИС И СПЕЦИФИКАЦИЈА УСЛУГЕ**

Предмет ове јавне набавке је избор сарадника за пружање услуге промоције и организације наступа домаћих привредних субјеката и домаће привреде на следећим сајмовима у иностранству који ће бити реализовани у току 2021. године:

* 1. **Међународни сајмови**

|  |  |  |  |  |  |
| --- | --- | --- | --- | --- | --- |
| **Број** | **Назив догађаја** | **Земља** | **Планирани датум одржавања** | **Сектор/тип догађаја** | **Оквирна квадратура у м2** |
| 1. | **Међународни сајам привреде** | Мостар, БиХ | април 2021. | Општи сајам | 200 |
| 2. | **PLMA** | Амстердам, Холандија | 18-19.05.2021. | Сајам робних марки - PL | 3 штандаукупна оквирна квадратура 300 |
| 3. | **Automechanika** | Франкфурт, Немачка | 14-18.09.2021. | Аутомобилска индустрија | 120 |
| 4. | **ANUGA** | Келн, Немачка | 09-13.10.2021. | Прехрамбена индустрија | 2 штандаукупна оквирна квадратура 200-250 |
| 5. | **China International Import Expo – CIIE** | Шангај, Кина | новембар 2021. | Општи сајам | 200 |
| 6. | **PLMA Chicago****US Private Label Trade Show** | Чикаго, САД | 15. - 16. 11. 2021. | Сајам робних марки - PL | 150 |
| 7. | **Prowine China** | Шангај, Кина | новембар 2021. | Сајам вина и алкохолних пића | 100 |
| 8. | **Agritechnica** | Хановер, Немачка | 14-20.11.2021. | Сајам пољопривредне механизације | 210 |
| 9. | **EIMA** | Болоња, Италија | друга половина 2021. године | Метална индустрија(сајам пољопривредне механизације) | 300 |

За сајам U.S. Private Label Trade Show Наручилац је у оквиру закупа простора прихватио пакет сајма “PLMA Shell Scheme Package” који укључује изградњу монтажног штанда где сваки излагач има свој издвојен простор димензија 3x3 м2 са свом неопходном пратећом опремом за сваког излагача. С тим у вези, за овај сајам изабрани понуђач је у обавези да достави идејно решење дизајна (графика) већ изграђеног штанда, припрему за штампу одобреног предлога дизајна (графике), да по потреби и захтеву Наручиоца обезбеди постављање графике на сам штанд, припреми сајамску брошуру као и обезбеди фрижидере/замрзиваче за излагаче а по потреби и захтеву Наручиоца. Изабрани понуђач је такође у обавези да за потребе штанда и излагача обезбеди и: апарт за кафу, кафу, довољан број чаша за воду и кафу, апарат за воду са довољним количином воде за сваки сајам, као и сав неопходан пратећи сајамски инвентар, а по налогу Наручиоца. Тачну количину горе наведених артикала изабрани понуђач мора да усагласи са Наручиоцем.

Наручилац није у обавези да од изабраног понуђача захтева извршење свих услуга које су наведене у техничкој спецификацији ове конкурсне документације.

У случају да се, услед непланираних околности, код Наручиоца појави потреба за услугом која није наведена у техничкој спецификацији ове конкурсне документације, набавка исте ће се реализовати по ценама из ценовника изабраног понуђача, важећег у моменту уговарања овакве услуге, на који сагласност даје овлашћено лице Наручиоца.

Због новонастале ситуације избијања пандемије узроковане вирусом COVID 19, долази до отказивања планираних сајмова од стране организатора самог сајма. Наручилац задржава право да услед отказивања или одлагања горе наведених сајмова, као и услед других околности који нису узроковани пандемијом COVID 19, откаже или одложи организацију и изградњу Националног штанда на горе наведеним сајмовима.

Наручилац од изабраног понуђача може захтевати и пружање услуге промоције и организације наступа домаћих привредних субјеката и домаће привреде у иностранству из тачке 2.2. ове конкурсне документације и за сајмове који нису наведени у Табели, а уз обострану сагласност, до процењене вредности ове јавне набавке.

Заједнички назив за све сајмове наведене у Табели која се налази у оквиру ове тачке конкурсне документације: Сајмови.

* 1. **Од изабраног понуђача се очекује да у периоду трајања уговора након спроведеног предметног поступка јавне набавке, за потребе Наручиоца обавља следеће услуге:**

**1) маркетиншке активности**

* израда Плана промоције у договору са Наручиоцем треба да садржиидентификовање стручних иностраних асоцијација произвођача/купаца из сектора од значаја за промоцију Србије, који би могли бити потенцијални купци домаћим компанијама и позивање истих да посете штанд Републике Србије и излагаче. Изабрани понуђач је у обавези да организује минимум једну посету поменутих асоцијација штанду Републике Србије на сваком сајму уз уговарање B2B пословних сусрета чланица асоцијација са излагачима на штанду.

План промоције мора да садржи и анализу сајма, трендове у представљању производа у индустрији,  предности српских производа и излагача у односу на тржиште, као и предлог брендирања Републике Србије и привреде на предметном тржишту. Tакође, План мора да садржи припрему креативног предлога наступа српских компанија на сајму, начин излагања, пратеће садржаје, предлог медијске промоције у иностранству са прецизираним временским оквирима реализације предложених активности, предлоге за активно укључивање посетиоца сајма, а све у циљу ефектног наступа српских привредника и препознатљивости Републике Србије. Рок за доставу Плана промоције за сваки сајам је највише 15 дана од дана упућивања захтева од стране Наручиоца (електронским путем).

* припрема комплетног креативног концепта сајамског наступа у сарадњи са Наручиоцем а према потребама излагача:
	+ креативни концепт треба да садржи детаљан опис и разраду идеје наступа Понуђача и излагача на одређеном сајму као и предложене активности које би могле бити реализоване на самом штанду,
	+ у склопу креативног концепта потребно је, у сарадњи са Наручиоцем, дефинисати циљну групу и циљеве наступа за сваки сајам, и у складу са тим приступити осмишљавању концепта излагања и представљања на сваком сајму,
	+ понуђач је у обавези да достави минимум три предлога креативног концепта за сваки сајам,
	+ предлози креативног концепта сајамског наступа треба да буду усклађени са плановима и циљевима Наручиоца и то: брендирање Републике Србије на међународним сајмовима, представљање Републике Србије као повољне локације за улагање и њених потенцијала за улагање, истицање компаративних предности Републике Србије у одговарајућем сектору привреде који je представљен на сваком појединачном сајму, као и предности излагача који се представљају на одређеном сајму, представљање економских потенцијала и предности Републике Србије са фокусом на напредно технолошке индустрије, наступ на сваком сајму треба да буде прилагођен тематској целини самог сајма као и да рефлектује билатералне односе Републике Србије са земљом у којој се сајам одржава,
	+ понуђач је у обавези да припремљен креативан концепт достави у року од 15 дана од дана упућивања захтева од стране Наручиоца у форми презентације (ppt. формата или слично) са текстуалним описом и појашњењем предлога као и илустрованo графичким приказима и фотографијама.
* израда идејног решења слогана и носећег визуала за сајам- изабрани понуђач је у обавези да достави минимум три предлога за решење слогана и носећег визуала за сваки сајам.
* изабрани понуђач је у обавези да, по захтеву Наручиоца, изради методологију и смернице за израду VR (Virtual Reality) презентације излагача у складу са одговарајућим секторима привреде који ће бити представљени на сајмовима, у року од 20 дана од дана упућивања захтева од стране Наручиоца, као и да изради презентације у VR технологији за потребе сваког сајма, у року од 15 дана од дана упућивања захтева од стране Наручиоца, а све у складу са захтевима Наручиоца:
	+ у оквиру националног штанда предвиђено је да излагачи имају могућност коришћења VR технологије и представљања својих производа и услуга на такав начин. Изабрани понуђач ће обезбедити неопходну опрему за коришћење VR технологије као и интерактивног пројектора на самом штанду;
	+ од изабраног понуђача се очекује да припреми модел и инструкције, у складу са захтевима Наручиоца, за израду презентација које би излагачи следили приликом припреме материјала за VR презентацију на самим штандовима;
	+ од изабраног понуђача се очекује да по потреби и захтеву Наручиоца изради презентације у VR технологији, за потребе сваког сајма, на основу инструкција Наручиоца;
	+ од изабраног понуђача се очекује да израђене презентације Наручиоца као и излагача, прилагоди захтевима Наручиоца и обезбеди техничку подршку излагачима на самом штанду приликом одржавања презентација у оваквом формату;
	+ Наручилац задржава право да не организује VR (Virtual Reality) презентације излагача на сваком сајму.
* израда визуелног решења и припрема за штампу више сајамских брошура по

 инструкцијама Наручиоца. Изабрани понуђач је у обавези да Наручиоцу достави

 предлог визуелног решења и припреме за штампу најкасније 30 дана пре почетка

 сајма:

* израда текста сајамске брошуре по налогу и у складу са захтевима Наручиоца на енглеском језику и/или језику земље у којој се организује сваки појединачни сајам (лектура текста и прилагођавање формату брошуре);
* брошура треба да садржи информације о сваком излагачу који излаже на Националном штанду Републике Србије, као и основне информације о пословном окружењу у Републици Србији и сектору привреде који ће бити представљен на одређеном сајму;
* брошурe ће у зависности од сваког појединачног сајма и количине доступних информација имати оквирно 32 странице са корицама, оквирног формата 170\*210 мм или 180\*180, или другог предложеног формата од стране изабраног понуђача а усвојеног од стране Наручиоца.
* брошура треба да буде доступна и у електронском облику на интерактивном екрану, са могућношћу преузимања садржаја помоћу мобилног телефона или таблета скенирањем QR кода.
* израда кратких промотивних филмова излагача по инструкцијама Наручиоца који ће се приказивати на интерактивном екрану, који треба да садржи податке излагача које се могу преузети и помоћу мобилног телефона или таблета скенирањем QR кода. Изабрани понуђач је у обавези да Наручиоцу достави предлог промотивних филмова, који ће се приказивати, најкасније 30 дана пре почетка сајма;
* продукција видео материјала излагача за филмове који ће се приказивати на штанду у оквиру сваког сајма;
* снимање и монтажа материјала излагача;
* израда завршне анимације за видео материјале излагача- едитовање;
* Развијање концепта за активацију на штанду као и развијање апликације за потребе активације на штанду за сваки сајам;
* Развијање апликације за потребе активације на штанду- програмирање;
* Дизајн изгледа апликације;
* продукција материјала за активацију на штанду;
* дизајн и припрема за штампу комуникацијских материјала намењених за потребе промоције националног штанда Републике Србије на сајмовима;
* асистенција у организација B2B пословних сусрета током трајања сајма (одабир простора, организација и плаћање трошкова у вези са закупом простора, изнајмљивање потребне технике и све остале активности неопходне за реализацију оваквог догађаја, позивање иностраних учесника на овакве догађаје као и промоција догађаја у међународним медијима и стручним часописима као и у промотивним материјалима сајма);
* развој промотивних банера за интернет презентацију ради промоције сваког појединачног сајма и излагача;
* израда персонализованих електронских позивница за сваки сајам и сваког излагача у циљу промоције њиховог наступа као и позивању клијената;
* промоција сајмова које Наручилац организује, домаћим привредним субјектима, у циљу анимирања привредника да излажу на Националном штанду Републике Србије. Изабрани понуђач је у обавези да активно промовише јавне позиве за учешће на сајмовима које расписује Наручилац као и да редовно доставља материјале медијима у циљу информисања јавности и привредника о актуелним јавним позивима за учешће на међународним сајмовима које Наручилац организује, као и наступима и резултатима привредника на тим сајмовима.

**2) оперативна сарадња са медијима у иностранству**

* идентификација најзначајнијих стручних часописа у секторима у којима Наручилац организује наступ на међународним сајмовима као и медија локалног карактера града/регије у којој се сајам одржава и достављање списка предлога стручних часописа и медија у којима би се промовисали инвестициони и привредни потенцијали Републике Србије;
* информисање стручне јавности у иностранству путем медија (стручних часописа као и медија локалног карактера града/регије у којој се сајам одржава) у вези са наступом Републике Србије и излагача на сваком појединачном сајму у циљу промоције српске привреде (достављање press release-a, директан контакт са медијима и њихова објава припремљеног press release-a у иностраним часописима). Под стручним часописима подразумевају се најзначајнији часописи из индустрије у којој се сајам одржава у свету као и у земљи где се сајам одржава. Такође, подразумева и специјализоване часописе које издају стручне асоцијације произвођача/купаца из сектора од значаја за промоцију Републике Србије, које би могли бити потенцијални купци домаћим компанијама. Под медијима локалног карактера подразумевају се најзначајнији штампани и електронски медији у граду и/или регији где се сајам одржава, који покривају измеђуосталог и економске теме. Изабрани понуђач је такође у обавези да достави предлог стручних часописа и медија локалног карактера у којима би Наручилац могао да се оглашава као и динамику оглашавања у истим. Рок за доставу предлога стручних часописа и медија локалног карактера је највише 15 дана од дана упућивања писменог захтева од стране Наручиоца (електронским путем). Изабрани понуђач је у обавези да пре објављивања било ког прес материјала, исти достави Наручиоцу на одобрење. Изабрани понуђач је у обавези да по завршетку сајма достави извештај о реализованој активности који измеђуосталог садржи и материјалне доказе сарадње са медијима и међусобна комуникација, објаве припремљеног прес материјала, реализованих интервјуа који су директни резултат сарадње Изабраног понуђача са изабраним медијима, фотографије и слично;
* издавање редовних press release у иностраним стручним медијима (као и медија локалног карактера града/регије у којој се сајам одржава) и/или newsletter, у сарадњи са Наручиоцем, са текстовима и фотографијама којима се промовише српска привреда и достављање осталих информација о српској привреди које су од интереса за инострано тржиште. Изабрани понуђач је у обавези да ступи у контакт са изабраним медијима, информише исте о најзначајнијим информацијама у вези са наступом на сајму, да пре објављивања било ког прес материјала, исти достави Наручиоцу на одобрење и да покуша да обезбеди објављивање прес материјала у изабраним часописима као и присуство тих медија на самом сајму и штанду. Изабрани понуђач је у обавези да по завршетку сајма достави извештај о реализованој активности који измеђуосталог садржи и материјалне доказе сарадње са медијима и међусобна комуникација, објаве припремљеног прес материјала, реализованих интервјуа који су директни резултат сарадње Изабраног понуђача са изабраним медијима, фотографије и слично.;
* организација промотивних активности (media briefing) за медије на сајму (у оквиру Националног штанда или у другим просторијама на сајму) у сарадњи са Наручиоцем, а у циљу промоције наступа излагача и Националног штанда Републике Србије на одређеном сајму. Изабрани понуђач је у обавези да ступи у контакт са изабраним медијима и организује њихову посету штанду Србије на сајму, изради посебне презентације за медије, стручне асоцијације произвођача/купаца, стручне часописе које прате одређени сајам и представи исте током организованог догађаја. Изабрани понуђач је у обавези да достави извештај о реализованој активности који измеђуосталог садржи и материјалне доказе о сарадњи Изабраног понуђача са медијима, организацији догађаја као и фотографије самог догађаја и све објаве у медијима проистекле из те сарадње. ;
* позивање представника иностраних медија (као и медија локалног карактера града/регије у којој се сајам одржава) и стручних часописа на сваки појединачни сајам као и организовање посете иностраних стручних медија (најмање три медија) штанду Републике Србије на сваком сајму, у сарадњи са Наручиоцем, а у циљу промоције Републике Србије, одређене индустрије и излагача у тим часописима. Под стручним часописима подразумевају се најзначајнији часописи из индустрије у којој се сајам одржава у свету као и у земљи где се сајам одржава. Под медијима локалног карактера подразумевају се најзначајнији штампани и електронски медији у граду и/или регији где се сајам одржава, који покривају измеђуосталог и економске теме. Изабрани понуђач је у обавези да по завршетку сајма достави извештај о реализованој активности који измеђуосталог садржи и материјалне доказе о сарадњи Изабраног понуђача са медијима, прес клипингом текста који је објаваљен у тим часописима, организацији догађаја као и фотографије самог догађаја и све објаве у медијима проистекле из те сарадње
* извештавање Наручиоца о објављеним чланцима и другим текстовима у иностранству (достављање прес клипинга о свим објавама везаних за наступ Наручиоца и излагача на сајмовима). Извештај треба да садржи комплетну информацију о начину контактирања медија од стране Изабраног понуђача, врсту медија, њихове контакт податке, садржину материјала који је достављен медијима као и прес клипинг текстова који су објављени у тим медијима. Наручилац може да прихвати извештај као оправдан и комплетан само онај који садржи објаве које су директно настале из ангажовања Изабраног понуђача и проистекле из сарадње Изабраног понуђача и медија. ;
* услуга закупа простора у штампаним и електронским медијима у иностранству, као и закуп рекламног простора (билборди и сл.) у складу са одобреним планом оглашавања од стране Наручиоца. Изабрани понуђач је у обавези да достави извештај по завршетку ове активности који ће садржати понуде закупа простора, графичка решења и фотографије као и физичке примерке (ако је часопис у питању) материјала који су резултат ове услуге.

**3) Услуга израде националних штандова на сајмовима /израда и дизајн изложбеног простора/штанда**

а) израда идејног и визуелног решења штанда:

* изабрани понуђач је у обавези да Наручиоцу достави минимум три предлога идејног и визуелног решења штанда са техничком спецификацијом и са списком материјала за сваки сајам, најкасније 15 дана од дана упућивања писменог захтева од стране Наручиоца (електронским путем), а у складу са израђеним комплетним креативним концептом који је усвојен од стране Наручиоца.. Наручилац задржава право да тражи измене. Коначну одлуку о изгледу визуелног решења штанда доноси Наручилац,
* припрема изгледа штанда, идејног и визуелног решења и графичких елемената за сваки појединачан сајам у складу са потребама излагача и у складу са инструкцијама Наручиоца а на основу усвојеног комплетног креативног концепта излагања,
* израда 3Д модела са оквирним распоредом излагача за потребе презентације идејног решења штанда излагачима,
* за поједине сајмове као дизајн решење штанда биће коришћене фотографије које је изабрани понуђач у обавези да обезбеди. У складу са захтевом Наручиоца, изабрани понуђач је у обавези да Наручиоцу достави предлог од минимум 10 фотографија које би биле адекватне за коришћење за дизајн штанда на одређеном сајму,
* предложено визуелно решење мора бити јединствено и препознатљиво у смислу визуелног идентитета Наручиоца и Републике Србије и одговарајућег сектора привреде који се представља на сваком појединачном сајму,
* техничка разрада идејног и визуелног решења и израда идејног пројекта штанда,
* израда плана и распореда основних елемената националног штанда са техничким цртежима,
* израда свих планова и техничких цртежа неопходних за изградњу комплетног штанда,
* изрaда визуелног идентитета за сваки сајам који би укључивао израду логотипа као и израда идејног решења слогана,
* координација са сајмом око свих техничких аспеката штанда – достављање изгледа штанда на одобрење, праћење рокова у вези са изградњом штанда као и наручивање неопходних елемената и конструкција за штанд као и наручивање струје, воде и других неопходних услуга за штанд.

б) израда и опремање штанда (конструкција штанда, израда графика, подне облоге, намештај, осветљење, аудио-визуелна опрема штанда):

* штанд је потребно да садржи следеће функционалне целине: простор за излагање, предвиђени простор за пријем заинтересованих купаца и одржавање састанака, простор за интерактивне и дигиталне садржаје и оставу,
* елементи штанда: конструкција штанда, издигнут под, пултеви, просветљене витрине више врста и димензија, изложбени замрзивачи за експонате, изложбени фрижидери за експонате, постамента за излагање производа, барске столице, сто са столицама за састанке, елементи за оставу/кухињу са основном опремом (мали и велики фрижидер, прикључак за воду, судопера), графика на штанду и пултевима, расвета, цвеће, висећа конструкција за видно обележавање назива штанда, динамични LED дисплеји различитих величина и облика (POP displays, mirror displays, interactive digital displays и слично). Изабрани понуђач је у обавези да Наручиоцу достави предлог и изглед опреме која ће бити коришћена на саглсаност уз детаљну спецификацију производа и спецификацију цена. Наручилац има право да тражи измене у одабиру опреме уколико нису у складу са његовим захтевима или уколико није сагласан са ценом,
* материјали од којих је потребно да поставка буде израђена треба да буду атрактивне текстуре, савремени, квалитетно дизајнирани, материјали високог квалитета (висок сјај). Изабрани понуђач је у обавези да Наручиоцу достави предлог спецификације материјала за израду штанда на сагласност уз предлог визуелног решења изгледа штанда за сваки сајам, Наручилац има право да тражи измене у одабиру материјала уколико нису у складу са његовим захтевима,
* потребно је предвидети коришћење савремених технологија и презентационе технике тако да се оне директно уклопе у укупан дизајн штанда (динамични LED дисплеји различитих величина и облика (POP displays, mirror displays, interactive digital displays и слично) монитори, таблети, пројектори, touch screenови, информативни стубови, лед екрани великих и малих формата и сл). Изабрани понуђач је у обавези да Наручиоцу достави предлог опреме која ће бити коришћена на саглсаност уз спецификацију цена, уколико изабрани понуђач ту опрему не поседује и мора да изнајми од трећег лица. Наручилац има право да тражи измене у одабиру опреме уколико нису у складу са његовим захтевима или уколико није сагласан са ценом,
* потребно је предвидети могућност да штанд садржи посебне лед екране и друге екране предвиђене за емитовање промотивних филмова излагача и Наручиоца. Изабрани понуђач је у обавези да Наручиоцу достави предлог опреме која ће бити коришћена на сагласност уз спецификацију цена, уколико Понуђач ту опрему не поседује и мора да изнајми од трећег лица. Наручилац има право да тражи измене у одабиру опреме уколико нису у складу са његовим захтевима или уколико није сагласан са ценом,
* потребно је предвидети да штанд садржи и део са интерактивним садржајем (активације/анимације) са бар једним интерактивним екраном (touch screen опција и motion detect опција) на коме ће се пуштати мултимедијални садржај који ће презентовати излагаче као и Србију и одговарајући сектор индустрије (кратак филм и електронска брошура о сваком излагачу, сектору, каталог свих излагача у електронском облику и сл.), а који ће се моћи и преузети мобилним телефоном или таблетом скенирањем QR кода. Изабрани понуђач је у обавези да Наручиоцу достави предлог опреме која ће бити коришћена на сагласност уз спецификацију цена, уколико изабрани Понуђач ту опрему не поседује и мора да је изнајми од трећег лица. Наручилац има право да тражи измене у одабиру опреме уколико нису у складу са његовим захтевима или уколико није сагласан са ценом. Наручилац ће за сваки сајам посебно дефинисати укупан број потребних интерактивних екрана које је изабрани понуђач у обавези да обезбеди,
* изнајмљивање све неопходне аудио-визуелне опреме на штанду (LED екрани различитих димензија и врста, интерактивни екрани, пројектори, VR опрема, микрофони, озвучење и друга опрема по захтеву Наручиоца),
* изабрани понуђач је у обавези да за потребе штанда и излагача обезбеди и: апарт за кафу, кафу, довољан број чаша за воду и кафу, апарат за воду са довољним количином воде за сваки сајам, као и сав неопходан пратећи сајамски инвентар, а по налогу Наручиоца. Тачну количину горе наведених артикала изабрани понуђач мора да усагласи са Наручиоцем. Изабрани понуђач је у обавези да Наручиоцу достави спецификацију цена за тражене артикле на сагласност. Наручилац има право да тражи измене у одабиру артикала уколико нису у складу са његовим захтевима или уколико није сагласан са ценом.

Изабрани понуђач је у обавези да обезбеди сва неопходна документа и сертификате у складу са техничким спецификацијама организатора сваког појединачног сајма а у циљу неометане монтаже и демонтаже штанда (нпр. противпожарни сертификат, осигурање штанда, прибављање сајамских дозвола за градњу штанда и електроинсталација, трошкови уклањања остатка паковања и амбалаже са штанда итд).

в) правовремену и комплетну монтажу и демонтажу целокупног штанда по принципу „кључ у руке“ (конструкције, штандовске и аудио визуелне опреме, графике), у складу са роком постављеним од стране организатора догађаја;

* наручивање, набавку, постављање и демонтажу електричних инсталација на штанду, интернета и повезивање са прикључком за воду.

 Изабрани понуђач ће бити одговоран за стабилност и безбедност свих структура и експоната током постављања и демонтаже.

г) организација шпедиције и транспорта штанда, пратеће опреме и инвентара као и промотивног материјала, неопходних за сваки сајам (промотивни материјал обухвата промотивни материјал Наручиоца и Привредне коморе Србије, као и других излагача и учесника на Националном штанду Србије):

* осмишљавање, израда и транспорт активације/анимације на штанду која укључује представљање излагача и њихових производа у електронској форми (3Д анимација, таблет, лед екран, VR итд),
* осмишљавање, израда и транспорт промотивних поклона који би се делили посетиоцима на сваком сајму а у складу са захтевима Наручиоца. Понуђач је у обавези да за сваки сајам достави више предлога за промотивне поклоне који би били брендирани у складу са наступом на том сајму као и индустријом у оквиру које је сајам. Поклони треба да буду економични.

д) изабрани понуђач је дужан да приликом израде предлога изгледа штанда узме у обзир препоруке Светске здравствене организације у успостављању довољног размака између људи (излагача) од минимум 1.5 до 2м, обезбеђивању довољно адекватног простора за одржавање састанака, употребу заштитних баријера од стакла, плексигласа и других материјала на пултевима и столовима за састанке, као и обезбеђивање довољне количине дезинфекционих средстава за чишћење елемената на штанду (под, пулт, столови, кваке итд), као и средства за дезинфекцију руку (алкохол, средства за суво прање руку и слично), као и заштитне маске. Изабрани понуђач је у обавези да Наручиоцу достави спецификацију производа која ће бити коришћена на саглсаност уз спецификацију цена. Наручилац има право да тражи измене у одабиру производа уколико нису у складу са његовим захтевима или уколико није сагласан са ценом.

**4) Додатне обавезе изабраног понуђача:**

* да учествује у организацији и присуствује припремним састанцима Наручиоца и излагача на Националном штанду Републике Србије у циљу презентације штанда и припреме за излагања, а према типу догађаја сваког појединачног сајма;
* да обезбеди неопходно техничко и друго особље неопходно за реализацију свих активности наведених под тачком 2.2. бројевима 1) – 3) ове конкурсне документације. Потребно је да један представник изабраног понуђача буде присутан на Националном штанду на сваком сајму, сво време трајања сајма. Трошкови пута и смештаја техничког и другог особља изабраног понуђача саставни су део достављене понуде понуђача;
* да буде доступан за позиве Наручиоца, сваког радног дана у оквиру редовног радног времена, а по потреби и викендом уколико то природа посла захтева;
* изабрани понуђач је у обавези да обезбеди преводиоце на Националном штанду за сајам у Кини (China International Import Expo), за консекутивни превод са српског на кинески језик и сајам у Италији (EIMA) за консекутивни превод са српског на италијански језик, а по захтеву Наручиоца. У зависности од сајма и броја излагача број преводиоца би се кретао од минимум 2 до максимално 6 преводиоца. Трошкове пута и смештаја преводиоца на сајму сноси изабрани понуђач. Изабрани понуђач је у обавези да достави понуду о избору и цени за ангажовање преводиоца на сагласност Наручиоцу. Понуда за ангажовање преводиоца, са биографијом преводиоца, изабрани понуђач доставља Наручиоцу најкасније месец дана пре почетка сајма. Коначну одлуку о избору преводиоца доноси Наручилац.

Наручилац ће по потписивању уговора са изабраним понуђачем формирати радну групу која ће пратити активности на реализацији предмета уговора и давати сагласност на предлоге и решења изабраног понуђача. Радна група ће имати најмање 5 чланова, од којих 3 представника Наручиоца и 2 представника Привредне коморе Србије.

Уколико Наручилац буде имао потребе за изнајмљивањем неке додатне опреме за потребе штанда, изабрани понуђач је у обавези да Наручиоцу достави понуду тражене опреме, са детаљном спецификацијом производа и ценом на сагласност. Наручилац има право да тражи измене у одабиру производа уколико нису у складу са његовим захтевима или уколико није сагласан са ценом.

**2.3. Гаранција квалитета**

Изабрани понуђач мора да гарантује професионалност и квалитет пружених услуга.

**2.4. Начин спровођења контроле квалитета**

Контролу квалитета услуга под тачком 2.2., редни број 1) и 2) врши Наручилац. У случају утврђених недостатака у пружању услуга, изабрани понуђач ће морати исте отклонити одмах или најкасније у року од 3 дана од дана пријема обавештења од Наручиоца о неквалитетно пруженој услузи.

Контролу квалитета услуга под тачком 2.2., редни број 3) врши Наручилац на самом сајму као и представници излагача. У случају утврђених недостатака у пружању услуга, изабрани понуђач ће морати исте отклонити одмах по пријему обавештења од Наручиоца усменим или писменим путем (мејл, порука итд), а најкасније један дан пре званичног отварања сајма.

**2.5. Рок извршења услуге**

Наручилац ће предметну услугу користити до максималног износа процењене вредности за предметну јавну набавку, а најдуже до 31. децембра 2021. годинe, уз могућност прудужења рока трајања Уговора, и то у случају да услед ситуације са пандемијом узрокованом вирусом COVID 19 дође до померања датума одржавања сајмова који су предмет овог уговора.

Наручилац није у обавези да утроши сва планирана средства која су означена као укупна уговорна цена.

У укупну процењену вредност предметне јавне набавке, улази цена сваке појединачне услуге и комплетни трошкови у вези са реализацијом сваког појединачног посла.

Наручилац за све време трајања овог уговора задржава право да врши проверу цена.

Изабрани понуђач се обавезује да услуге које су предмет јавне набавке извршава сукцесивно, према динамици и потребама Наручиоца, а према достављеном писаном захтеву од стране овлашћеног/их представника Наручиоца.

Рок за доставу Плана промоције за сваки сајам је највише 15 дана од дана упућивања захтева од стране Наручиоца (електронским путем). Рок за доставу методологије и смерница за израду VR (Virtual Reality) презентације излагача у складу са сектором који ће бити представљен на сајмовима је највише 20 дана од дана упућивања захтева од стране Наручиоца. Рок за припрему презентације у VR технологији за потребе сваког сајма, а у складу са захтевом Наручиоца је највише 15 дана од дана упућивања захтева од стране Наручиоца.

Рок за доставу предлога стручних часописа је највише 15 дана од дана упућивања писменог захтева од стране Наручиоца (електронским путем).

Рок за доставу предлога визуелног решења и припреме за штампу сајамске брошуре је најмање 30 дана пре почетка сајма.

Рок за израду кратких промотивних филмова излагача који ће се пуштати на интерактивном екрану је најмање 30 дана пре почетка сајма.

Рок за доставу три предлога визуелног решења са техничком спецификацијом и са списком материјала за сваки сајам је највише 15 дана од дана упућивања захтева од стране Наручиоца (електронским путем).

Изабрани понуђач се обавезује да ће на основу достављеног захтева Наручиоца, за сваку појединачну активност у оквиру уговореног посла, доставити своју понуду са спецификацијом трошкова који произилазе из исте. Уколико понуда није одговарајућа, Наручилац има право да понуду коригује у складу са својим захтевима, све док не буде коначно одобрена од стране овлашћеног лица Наручиоца. Након коначног одобрења предметне понуде од стране овлашћеног лица Наручиоца, изабрани понуђач доставља Наручиоцу предрачун са појединачним описом услуга.

**2.6. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси понуђач.

**2.7. Додатна документација – докази потребни за проверу критеријума квалитета**

У складу са прописаним критеријумима за доделу уговора, а којима је као један од елемента критеријума за доделу уговора одређено и оцењивање усклађености идејног решења штанда са визуелним идентитетом Наручиоца и Републике Србије и индустријског сектора који се представља на одређеном сајму, изабрани понуђач је у обавези да у оквиру своје понуде достави предлог идејног решења за дизајн штанда и предлог интерактивних aктивација/анимација, за сајмове из следећих области:

* 1 предлог креативног концепта сајамског наступа и идејног решења за дизајн штанда и 1 предлог интерактивних aктивација/анимација за сајмове из области прехрамбене индустрије, за штанд оквирне квадратуре 200 м2 са најмање 10 излагача;
* 1 предлог креативног концепта сајамског наступа и идејног решења за дизајн штанда и 1 предлог интерактивних aктивација/анимација за сајмове робних марки у прехрамбеној индустрији, за штанд оквирне квадратуре 130м2 са најмање 12 излагача;
* 1 предлог креативног концепта сајамског наступа и идејног решења за дизајн штанда и 1 предлог интерактивних aктивација/анимација за сајам из области пољопривредне механизације, за штанд оквирне квадратуре 300м2 са најмање 10 излагача који ће излагати производе великих димензија (пољопривредне машине);
* 1 предлог креативног концепта сајамског наступа и идејног решења за дизајн штанда и 1 предлог интерактивних активација/анимација за сајмове општег типа, за штанд оквирне квадратуре 200м2 са најмање 15 излагача.

Захтеви у погледу креативног концепта сајамског наступа и изгледа штандова/изложбених простора који су заједнички за све сајмове су:

* предлог креативног концепта сајамског наступа треба да буде усклађен са савременим трендовима промоције одређеног типа индустрије или производа, и да укључује коришћење савремених платформи, техноглогија или комуникационих канала који су прилагођени карактеристикама сајма и потребама наручиоца и излага;
* дизајн штанда треба да буде усклађен са највишим професионалним стандардима квалитета, атрактиван, савремен, укључујући коришћење најсавременије технологије помоћу које излагачи могу да се представе на модеран и атрактиван начин и детаљно дефинисан;
* кретивни концепт сајамског наступа и идејно решење штанда мора бити јединствено и препознатљиво у смислу визуелног идентитета Наручиоца и Републике Србије и индустријског сектора који се представља на одређеном сајму;
* потребно је предвидети могућност да штанд садржи посебне екране предвиђене за емитовање промотивних филмова и коришћење VR и других модерних технологија за презентацију излагача;
* штанд је потребно да садржи следеће функционалне целине: простор за излагање, предвиђени простор за пријем заинтересованих купаца и одржавање састанака, простор за VR или другу врсту презентација, простор за интерактивне активације/анимације на штанду (са динамичним LED дисплејима различитих величина и облика (POP displays, mirror displays, interactive digital displays и слично)) и оставу;
* материјали од којих је потребно да поставка буде израђена требају да буду новији, минимално коришћени, неоштећени, атрактивне текстуре, савремени, квалитетно дизајнирани, материјали високог квалитета (висок сјај);
* графика на штанду је потребно да садржи визеулна обележја Наручиоца и Републике Србије, као и сектора коме сајам припада;
* визеулно решење изгледа штанда је потребно да буде прилагођено индустријским секторима конкретног сајма, модерно, атрактивно, савремено технички опремљено (монитори, таблети, пројектори, touch screen-ови, информативни стубови, динамични лед екрани и сл.), како би привукло пажњу посетилаца и других учесника на сајму, а у складу са важећим прописима, темом и правилима организатора конкретног сајма;
* елементи штанда: конструкција штанда(остава и зидови оставе изграђени од дрвета/медијапана, високог квалитета, са квалитетно урађеном завршном обрадом, без видљивих спојева), издигнут под од дрвета или ламината, са обезбеђеним адекватним приступом једном делу штанда особама са инвалидитетом, пултеви изграђени од медијапана, просветљене витрине више врста и димензија, изложбени замрзивачи и изложбени фрижидери за експонате (само за сајмове прехрамбене индустрије и општег типа), постаменти за излагање производа, барске столице, сто са столицама за састанке, елементи за оставу/кухињу са основном опремом (мали и велики фрижидер, прикључак за воду, судопера), графика на штанду и пултевима, расвета, висећа конструкција за видно обележавање назива штанда видљивог са све четири стране штанда са осветљењем;
* понуђач је дужан да приликом израде креативног концепта сајамског наступа и идејног предлога изгледа штанда узме у обзир препоруке Светске здравствене организације везане за пандемију вируса COVID-19, у успостављању довољног размака између људи (излагача) од минимум 1.5 до 2м, обезбеђивању довољно адекватног простора за одржавање састанака, употреба заштитних баријера од стакла, плексигласа и других материјала на пултевима и столовима за састанке.

Предлози креативног концептра сајамског наступа и идејних решења за дизајн штанда и предлози интерактивних aктивација/анимација достављају се путем Портала јавних набавки у PPT и PDF формату.